|  |  |  |
| --- | --- | --- |
| Prvi.jpg | | 23. VI 2025. Број/No. **203/25** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **јун 2025.** |

**Просјечна нето плата у мају 1 549 КМ**

**Реалан раст плате на годишњем нивоу 6,1%**

Просјечна мјесечна нето плата у Републици Српскојисплаћена у мају 2025. године износила је1 549 КМ и у односу на април 2025. године, номинално је већа за 5,2%, a реално за 4,8%, док је у односу на исти мјесец претходне године номинално већа за 10,4%, а реално за 6,1%. Просјечна мјесечна бруто плата износила је 2 382 КМ.

Посматрано по подручјима, у мају 2025. године највиша просјечна нето плата исплаћена је у подручју *Информације и комуникације* и износила је 1 927 КМ, а најнижа просјечна нето плата у мају 2025. године исплаћена је у подручју *Грађевинарство*,1 192 КМ.

У мају 2025. године, у односу на мај 2024, сва подручја забиљежила су номинални раст нето плате, од чега највише у подручјима *Јавна управа и одбрана; обавезно социјално осигурање* 16,7%, *Образовање* 13,1% и *Дјелатности здравствене заштите и социјалног рада* 13,1%.

KM



Графикон 1. Просјечна нето плата по мјесецима

**Мјесечна инфлација у мају 2025. године 0,3%**

**Годишња инфлација (V 2025/V 2024) 4,1%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у мају 2025. године у односу на претходни мјесец у просјеку су више за 0,3%, док су у односу на исти мјесец претходне године у просјеку више за 4,1%. Од 12 главних одјељака производа и услуга, више цијене на годишњем нивоу забиљежене су у девет, ниже цијене у два, док су цијене у једном одјељку остале на истом нивоу.

Највећи годишњи раст цијена у мају 2025. године, забиљежен је у одјељку *Храна и безалкохолна пића* 10,1%, усљед поскупљења у групама Безалкохолна пића од 49,9%, Воће од 15,3% и Уља и масноће од 14,4%, затим у одјељку *Здравство* 8,8%, усљед виших цијена у групи Медицинске услуге од 37,9%, потом у одјељку *Ресторани и хотели* 7,0%, због повећања цијена у групи Храна и пиће у угоститељским објектима од 8,0%.

Слиједи одјељак *Рекреација и култура* са процентом повећања од 5,4%, усљед виших цијена у групама Ветеринарске и др. услуге везане за кућне љубимце од 10,4% и Услуге за рекреацију и спорт од 9,8%, затим одјељак *Алкохолна пића и дуван,* са растом од 4,2%, усљед виших цијена у групи Вино од 6,4%, потом оодјељак *Остали производи и услуге* са повећањем од 3,4%, због поскупљења у групи Услуге личне хигијене од 11,5%.

Раст цијена од 1,4% забиљежен је у одјељку *Становање,* усљед виших цијена у групи Остале услуге везане за стамбене јединице од 9,6%, а исти проценат повећања од 1,4% забиљежен је и у одјељку *Образовање,* усљед поскупљења у групи Предшколско образовање од 10,8%, док је повећање од 0,9% забиљежено је у одјељку *Намјештај и покућство* због поскупљења у групи Поправак апарата за домаћинство од 6,3%. У одјељку *Комуникације* цијене су остале на истом нивоу.

Ниже цијене на годишњем нивоу, у мају 2025. године, забиљежене су у одјељку *Превоз* 6,7%, усљед смањења цијена у групи Горива и мазива од 14,1% и у одјељку *Одјећа и обућа* 3,1%, усљед сезонских снижења конфекције и обуће током године.

Графикон 2. Мјесечна и годишња инфлација

**Календарски прилагођена индустријска производња (I-V 2025/I-V 2024) мања 5,2%**

Календарски прилагођена индустријска производња у Републици Српској у периоду јануар-мај 2025. године у поређењу са истим периодом 2024. године мања je за 5,2%.

Десезонирана индустријска производња у Републици Српској у мају 2025. године у поређењу са априлом 2025. године мања је за 13,8%. Календарски прилагођена индустријска производња у мају 2025. године, у поређењу са мајем 2024. године, мања је за 12,5%.

Графикон 3. Индекси индустријске производње, мај 2021 – мај 2025. (∅2021=100)

**Број запослених у индустрији (V 2025/IV 2025) мањи 0,1%**

Број запослених у индустрији у мају 2025. године у односу на април исте године мањи је за 0,1%. Број запослених у индустрији у мају 2025. године у односу на просјек 2024. године мањи је за 1,9% и у односу на исти мјесец предходне године мањи је за 2,2%.

**У периоду I-V 2025. извоз порастао за 6,2%, а увоз за 5,5%**

У периоду јануар - мај 2025. године остварен је извоз у вриједности од двије милијарде 165 милиона КМ, што је за 6,2% више него у периоду јануар - мај 2024. године, те увоз у вриједности од три милијарде 76 милионa КМ, што је за 5,5% више него у периоду јануар - мај 2024. године, док је проценат покривености увоза извозом износио 70,4%.

У мају 2025. године остварен је извоз у вриједности од 449 милиона КМ, што је за 16,5% више него у мају 2024. године, те увоз у вриједности од 603 милиона КМ, што је за 4,8% више него у мају 2024. године, док је проценат покривености увоза извозом износио 74,5%.

У погледу географске дистрибуције робне размјене Републикe Српскe са иностранством, у периоду јануар - мај 2025. године, највише се, од укупно оствареног извоза, извозило у Хрватску и то у вриједности од 387 милиона КМ (17,9%) и у Србију 365 милиона КМ (16,9%). У истом периоду, највише се, од укупно оствареног увоза, увозило из Србије и то у вриједности од 552 милиона КМ (17,9%) и из Италије, у вриједности од 428 милиона КМ (13,9%).

Посматрано по групама производа, у периоду јануар - мај 2025. године, највеће учешће у извозу остварује електрична енергија са 234 милиона КМ, што износи 10,8% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 191 милион КМ, што износи 6,2% од укупног увоза.

хиљ. КМ

2024

2025

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Жељка Драшковић  [zeljka.draskovic@rzs.rs.ba](mailto:zeljka.draskovic@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba); |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanela.borojevic@rzs.rs.ba) |

|  |
| --- |
|  |
| Саопштење припремио Огњен Игњић, стручни савјетник за међународне пројекте и сарадњу |
| Дарко Милуновић, директор Завода, главни уредник  Република Српска, Бања Лука, Владике Платона бб  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |